પશ્ચિમ બંગાળની સ્વપ્નાના પગમાં 6-6 આંગળીઓ છે. આ કારણે તે સામાન્ય બૂટ પહેરી શકતી નથી. આપણે જે બૂટ પહેરીએ છીએ તેવા બૂટ પહેરીને દોડવામાં તેને મુશ્કેલી આવે છે અને તેના પગમાં દુઃખાવો થઈ જાય છે. દોડવાની પ્રેક્ટિસ કર્યા બાદ તે સતત દુઃખાવો અનુભવતી રહે છે. એશિયન ગેમ્સમાં મેડલ જીત્યા બાદ તેણે પોતાને થતી આ તકલીફ અંગે લોકોને જાણ કરી હતી. સ્વપ્નાને ગયા વર્ષે સપ્ટેમ્બરમાં સરકારની ટોપ્સ સ્કીમમાં સામેલ કરાઈ હતી. ટોપ્સ સ્કીમમાં એવા ખેલાડીને સામેલ કરવામાં આવે છે, જે ઓલિમ્પિકમાં મેડલ જીતી શકે છે.